Aamot-statuetten

Aamot-statuetten er en norsk pris som deles ut av organisasjonen Film & Kino (tidligere Kommunale kinematografers landsforbund) for fremragende innsats i eller for norsk filmproduksjon.  Prisen er en bronsestatuett av en elg, formgitt av billedhogger Arne N. Vigeland.

Prisen har navn etter Kristoffer Aamot (1889–1955), som var formann i Kommunale kinematografers landsforbund fra 1929, styreformann i Norsk Film AS fra 1935 og formann i Norsk bygdekino fra 1948. Aamot ble tildelt den første prisen.

Aamot-statuetten deles ut årlig, under forutsetning av at det finnes kandidater. Noen år har prisen ikke blitt delt ut; andre år har det blitt delt ut flere priser. Siden 1997 har prisen blitt delt ut hvert år.

Priskomité 
I 2017 bestod Aamot-komiteen av Jan-Erik Holst (leder), Christin Berg, Elisabeth Halvorsen, Silje Hopland Eik, Åge Hoffart og Guttorm Petterson (sekretær).

Ved utdelingen av prisen for 2021 bestod Aamot-komiteen av:

 Jan Erik Holst, redaktør – komiteens leder
 Christin Berg, programdirektør i Nordisk Film Kino
 Stig Pedersen, programsjef i SF Kino i Stavanger
 Silje Hopland Eik, filmprodusent i Cinenord
 Agnethe Sophie Buus Jensen, daglig leder i Norske Filmdistributørers Forening
 Guttorm Petterson, direktør for Film & Kino – komiteens sekretær

Vinnere
1955: direktør Kristoffer Aamot (posthumt), regissør Tancred Ibsen, skuespiller Alfred Maurstad og regissør Kåre Bergstrøm
1956: skuespiller Joachim Holst-Jensen
1957: regissør Arne Skouen, produsent Per Høst og disponent Rolf Stranger
1959: skuespillerne Wenche Foss og Henki Kolstad
1961: fotograf Ragnar Sørensen, produsent Rasmus Breistein, disponent Kirsten Sonberg og kontorsjef Rolf Hofmo
1962: skuespillerne Inger Marie Andersen og Toralv Maurstad
1964 regissør Nils-Reinhardt Christensen og overrettssakfører Georg Resch
1967: produsent og regissør Ivo Caprino samt produsent og komponist Egil Monn-Iversen
1970: filmfotograf Mattis Mathiesen
1973: forfatter Sigurd Evensmo
1974: regissør Arnljot Berg og skuespiller Arve Opsahl
1975: ekspedisjonssjef Gunnar Germeten og skuespiller Carsten Byhring
1976: regissør Knut Andersen og skuespiller Ingerid Vardund
1977: filmfotograf Odd Geir Sæther
1980: skuespiller Espen Skjønberg
1982: filmregissør Anja Breien
1983: Lübeck by
1985: filmskaperne Svend Wam og Petter Vennerød samt filmregissør Ola Solum
1987: filmfotograf Erling Thurmann-Andersen
1988: produsent John M. Jacobsen, Filmkameratene
1990: filmfotograf Philip Øgaard
1991: skuespiller Bjørn Sundquist
1992: komponistene Geir Bøhren og Bent Åserud
1995: Kortfilmfestivalen
1997: regissør Berit Nesheim
1998: regissør og produsent Sigve Endresen
1999: forfatter Lars Saabye Christensen
2000: skuespiller og regissør Liv Ullmann
2001: filmregissør Knut Erik Jensen
2002: skuespiller Jørgen Langhelle
2003: filmregissør Margreth Olin
2004: filmregissør Bent Hamer
2005: kinosjef i Tromsø Hans Henrik Berg
2006: filmfotograf John Christian Rosenlund
2007: manusforfatterne Eskil Vogt og Joachim Trier
2008: filmfotograf Harald Paalgard
2009: filmkritikerne Per Haddal og Pål Bang-Hansen
2010: filmregissør Hans Petter Moland
2011: førsteamanuensis Gunnar Strøm
2012: filmprodusentene Turid Øversveen og Karin Julsrud
2013: filmregissør Arild Østin Ommundsen
2014: redaktør Jan Erik Holst
2015: festivalsjef Gunnar Johan Løvvik og lyddesigner Gisle Tveito
2016: filmprodusent Synnøve Hørsdal
2017: filmregissør og manusforfatter Erik Poppe og filmprodusent Aage Aaberge
2018: regissør, skuespiller og manusforfatter Iram Haq
2019: filmregissør og skuespiller Knut Bohwim og skuespiller, regissør og manusforfatter Arne Lindtner Næss
2020: Frida Ohrvik
2021: dokumentfilmskaper Aslaug Holm og skuespiller, musiker og filmregissør Thomas Robsahm
2022: Qvisten Animation

Referanser

Kilder 
 Oversikt over prismottagere 1955–2015  (pdf)

Eksterne lenker
 

Norske filmpriser
Utmerkelser etablert i 1955